open-index/open-wikipedia-markdown huggingface dataset:
Slaništský kanál

**Slaništský kanál** je kanál v regióne Dolné Považie, na území obce Žihárec v okrese Šaľa v Nitrianskom kraji. Nachádza sa v geomorfologickej oblasti Podunajská nížina v geomorfologickom celku Podunajská rovina. Ústi do Selického kanála. Má dĺžku . Rád toku V. 
## Začiatok
Začína sa v  v severnej časti územia obce Žihárec, severovýchodne od intravilánu, v poľnohospodárskom extraviláne, v západnom okraji poľa *Slanište*.  
## Opis toku
*Slaništský kanál* tečie od začiatku východným smerom a neskôr juhovýchodným smerom, preteká južným okrajom poľa *Slanište*, preteká cez pole *Panské pasienky*, ústi do vodného toku Selický kanál ako jeho pravostranný prítok. Začína sa, preteká a ústi v poľnohospodárskom extraviláne v severnej časti územia obce Žihárec.

*Slaništský kanál* patrí do okresu Šaľa v Nitrianskom kraji. Nachádza sa v geomorfologickom celku Podunajská rovina. Nemá prítoky.

## Pôvod názvu
Názov vodného toku *Slaništský kanál* má pôvod v názve poľa *Slanište*. Z toponyma *Slanište* bolo po pridaní formantu *-ský* a po kombinácii so všeobecným podstatným menom kanál s významom *umelý vodný tok, spravidla so spevnenými bokmi* utvorené dvojčlenné hydronymum atributívneho typu (dvojčlenný determinatívny názov so zhodou) zložené z prídavného mena a z podstatného mena v podobe *Slaništský kanál* ako súčasť veľmi početnej skupiny názvov v slovenskej toponymii, najmä hydronymii. 

Toponymum *Slanište* má pôvod v apelatívach *slanište, slanisko* s významom *miesto so slanou, kyslou rašelinovou pôdou*

.
Názov vodného toku bol štandardizovaný v roku 1978.
V priestore slovenskej hydronymie vodných tokov hydronymum *Slaništský kanál* je jedinečným hydronymom (október 2022).  
## Referencie

 
Kategória:Vodné toky v okrese Šaľa 
Kategória:Umelé vodné toky na Slovensku 
Kategória:Vodné toky na Podunajskej rovine
Kategória:Žihárec
Fátima

**Fátima** alebo **Fatima** môže byť:
* mesto v Portugalsku, pozri Fátima (Portugalsko)
* mesto v Argentíne, pozri Fátima (Argentína)
* obec v Brazílii, pozri Fátima (Brazília)
* dcéra islamského proroka Mohameda uctievaná moslimami, pozri Fátima (dcéra Mohameda)
* krstné meno, pozri Fátima (krstné meno)
* portugalský futbalový klub, pozri Centro Desportivo de Fátima
* americká značka cigariet zo 70. rokov 19. storočia, pozri Fatima (značka cigariet)
Magura (vrch v Bachurni)

**Magura** () je vrch v pohorí Bachureň. Leží nad Lačnovom, približne  juhozápadne od Lipian. 

## Poloha
Nachádza sa v strednej časti pohoria Bachureň. Leží v Prešovskom kraji, v okrese Prešov a na katastrálnom území obce Lipovce. Najbližším sídlom je na juhovýchodnom úpätí situovaný Lačnov, rovnakým smerom ležia aj Lipovce, východným obec Renčišov a západným Vyšný a Nižný Slavkov.

## Opis
Magura leží v rázsoche, ktorá vybieha južným smerom z vrchu Bachureň () a v masíve sa vetví východným smerom na Mindžovú () a západným na Bučinu (). Východne sa nachádza Kamenná (), Skalky (), Mindžová () a Bučie (), južne Červená skala (), Suchý vrch () a Smrekovica (), západne Veľká skala (), Bučina a Adamova hora () a severne Žliabky (), Dlhé diely (), Stavenec () a sedlom oddelená Bachureň (). Južnú časť hrebeňa odvodňujú prítoky Kopytovského potoka do riečky Svinka v povodí Hornádu, voda z východných svahov odteká Renčišovským potokom do Malej Svinky a západné svahy odvodňuje Čierny močiar do Torysy. Na vrchol nevedie značený turistický chodník. 

### Výhľady
Vrchol pokrýva nesúvislý lesný porast s hôľnatým hrebeňom, ktorý umožňuje rozhľad. Pri vhodných podmienkach je možné pozorovať okolité vrcholy Bachurne, susedné Branisko, východnú časť Nízkych Tatier, Belianske Tatry, Levočské vrchy, Ľubovniansku vrchovinu, Čergov, Šarišskú vrchovinu, Slanské vrchy, Čiernu horu a Volovské vrchy.

## Prístup
Na vrchol Magury nevedie značená turistická trasa, no blízkymi sedlami Magura a Bachureň vedú značené chodníky:

*  červený:
** od východu z Hermanoviec cez Mindžovú a Bučie
** od západu z Nižného Slavkova
*  zelený od juhu z Lačnova

## Referencie

## Pozri aj
* Bachureň
* Zoznam vrcholov v Bachurni

## Externé odkazy
* Poloha na turistickej mape

Kategória:Vrchy v Bachurni
Kategória:Tisícovky na Slovensku
Kategória:Vrchy v okrese Prešov
Kategória:Lipovce
John Carpenter

**John Howard Carpenter** (* 16. január 1948, Carthage, New York, USA) je americký filmový režisér, producent, scenárista a hudobný skladateľ. Známy je hlavne vďaka hororom a akčným filmom, hlavne z 80. rokov minulého storočia. Medzi jeho najznámejšie snímky patria filmy Halloween (1978), Hmla (*The Fog*) (1980), Útek z New Yorku (*Escape from New York*) (1981) a Vec (*The Thing*) (1982). K viacerým svojim dielam skladal aj hudbu.

## Filmografia
* 1974 - *Dark Star*
* 1976 - *Assault on Precinct 13*
* 1978 - *Halloween*
* 1980 - *The Fog*
* 1981 - *Escape from New York*
* 1982 - *The Thing*
* 1983 - *Christine*
* 1984 - *Starman*
* 1986 - *Big Trouble in Little China*
* 1987 - *Prince of Darkness*
* 1988 - *They Live*
* 1992 - *Memoirs of an Invisible Man*
* 1994 - *In the Mouth of Madness*
* 1995 - *Village of the Damned*
* 1996 - *Escape from L.A.*
* 1998 - *Vampires*
* 2001 - *Ghosts of Mars*
* 2010 - *The Ward*

## Iné projekty

## Externé odkazy
* 
* 

## Zdroj

Kategória:Filmoví režiséri USA
Kategória:Televízni režiséri USA
Kategória:Filmoví producenti USA
Kategória:Filmoví scenáristi USA
Kategória:Skladatelia filmovej hudby USA
Kategória:Filmoví herci USA
Kategória:Osobnosti zo štátu New York
Labutie piesne

***Labutie piesne*** je štúdiový album, ktorý je výsledkom spolupráce slovenského speváka Pavla Hammela, hráča na klávesové nástroje, Mariána Vargu a gitaristu Radima Hladíka. Tento album vydalo v roku 1993 hudobné vydavateľstvo Monitor EMI.

Album *Labutie piesne* voľne nadväzuje na albumy *[[Zelená pošta]]* a *[[Na II. programe sna]]*, ktoré boli tiež spoločným projektom Pavla Hammela, Mariána Vargu a Radima Hladíka. Na rozdiel od predošlých albumov, *Labutie piesne* okrem Kamila Peteraja otextoval aj Boris Filan. Hudobníkov v štúdiu doplnili ďalšie elitné mená, ako je Fedor Frešo, Juraj Griglák, Anton Jaro, Martin Karvaš a Cyril Zeleňák.

## Zoznam skladieb

## Výroba albumu
* Pavol Hammel – akustická gitara (3, 14), spev, koproducent
* Marián Varga – klávesové nástroje, klavír
* Radim Hladík – gitara
* Martin Karvaš – klávesové nástroje, syntetizátor, programovanie (2, 3, 6, 8, 10 – 13, 15)
* Anton Jaro – basová gitara (5, 8)
* Fedor Frešo – basová gitara (3, 6, 12, 13)
* Juraj Griglák – basová gitara (9, 10, 11, 14, 15)
* Cyril Zeleňák – bicie nástroje
;Produkcia
* Ján Došek – zvuková réžia, mixovanie
* Ing. Juraj Solan – mixovanie
* Tchin Bumm – výkonný producent
* František Malík, Slavomir Gibej – dizajn

## Referencie

Kategória:Albumy skupiny Prúdy
Kategória:Albumy Pavla Hammela
Kategória:Albumy Mariána Vargu
Kategória:Albumy Radima Hladíka
Kategória:Hudobné albumy z 1993
Peter Klas

**Peter Klas**, rodným menom **Ľudovít Kandra** (* 6. júl 1904, Banská Štiavnica, Rakúsko-Uhorsko – † 10. september 1993, Kitchener, Ontário, Kanada), bol slovenský prozaik, patrí do skupiny exilových spisovateľov, ktorí emigrovali po roku 1945.

## Život
Peter Klas sa narodil ako Ľudovít Kandra v Banskej Štiavnici, kde vyštudoval tamojšie gymnázium v období 19141922. Ďalšie dva roky strávil štúdiom na učiteľskom ústave v Banskej Bystrici. Ako vyučujúci prešiel viacerými školami, napríklad v Banskej Hodruši (dnes Hodruša-Hámre) a na evanjelickej ľudovej škole v Čabradskom Vrbovku. V roku 1945 po vojne emigroval do Rakúska, kde učil v Eitzingu (Horné Rakúsko) a na slovenskom gymnáziu v Aurolzmünsteri (Horné Rakúsko). V roku 1949 sa rozhodol pre odsťahovanie sa do Kanady – (Oil City, Glencoe, Kitchener, Belleville), kde začala jeho literárna činnosť.

## Dielo
Peter Klas patril k produktívnejším prozaikom v exile. Písal poviedky, novely a romány, čiastočne v romantizujúcom realizme (napr. *Na strome života*) s tematikou emigrantského života v Amerike a čiastočne v expresionistickom štýle. Klasove autorské texty sú konzervatívne realistické príbehy postáv zo slovenského vidieckeho prostredia, ktoré sa dostali do sveta a reflektujú kontrastné rozdiely medzi životom v biede na Slovensku a možnosťami v zámorí. Klas bol aktívny aj ako publicista v rôznych slovenských periodikách vydávaných v USA a Kanade. Napísal román s témou Slovenského národného povstania *[[Satan proti Bohu]]*, ktorý si všíma kriticky povstalecké deje a ich následky na život obyvateľov povstaleckého územia. Klas tvoril v období slovenskej moderny, no v jeho diele sa jasne prezentuje realizmus. Zbierka próz *Na strome života* z roku 1959 obsahuje príbehy z rôznych prostredí – americké mestské aj vidiecke spoločenské podmienky, slovenský vidiek, hory, poľnohospodárske komunity sa uňho striedajú tak, aby ukázal rôzne podmienky, ktorým sa museli prispôsobovať slovenskí emigrujúci ľudia. Napríklad poviedka „Vtáci otca nebeského” (odchod Slováka do Ameriky a jeho život v práci ako romantizujúci pohľad), „Fantom“ (príbeh o poľovačke na diviaka v zime) alebo „Plechový Kristus” (poviedka o opustenom horárovi, ktorý jedného dňa našiel suseda ako sa zaňho nahlas modlí pri plechovom Kristovi na pomedzí revírov).

### Publikácie
* *Na strome života : Poviedky a črty*, Bosak Publications, Inc., Scranton, Pa., USA, vytlačené v USA v roku 1959
* *Satan proti Bohu*, vydala Matica slovenská, v roku 2004, ISBN 80-7090-738-X, ?. vydanie, Slovenská liga, 1983, Toronto, Ontario, Kanada, prvýkrát vyšlo v 1974
* *Svetlo pod halenou*, Cleveland, 1974
* *Ajhľa, človek*, Adelaide, 1999
* *Novely zo stredoslovenského juhu*, Adelaide, 1999

## Referencie

## Externé odkazy
* 
* Zoznam diel Petra Klasa v súbornom katalógu Slovenskej národnej knižnice

Kategória:Slovenskí spisovatelia
Kategória:Slovenskí spisovatelia románov
Kategória:Spisovatelia realizmu
Kategória:Expresionistickí spisovatelia
Kategória:Slovenskí emigranti a exulanti
Kategória:Osobnosti z Banskej Štiavnice
Ligat ha’Al

**Ligat ha’Al** je profesionálna futbalová liga v Izraeli patriaca pod záštitu UEFA. Liga bola založená v roku 1998. Prvá sezóna bola odohraná roku 1998/1999.

## Formát súťaže
V sezónne 2022/2023 súťaží v lige 14 mužstiev. Zápasy sú hrané štýlom jeseň-zima. Po 28. kole sa liga rozdelí na dve časti. Prvých šesť mužstiev postupuje do skupiny o titul, kde odohrajú 10 zápasov. V skupine o titul hrá každé mužstvo jeden zápas proti každému mužstvu, doma aj ako hosť. V ďalšej skupine v ktorej sa bojuje o udržanie sa stretne 8 tímov, ktoré odohrajú proti každému zo súperov len jeden zápas. Posledné dva tímy zostupujú do Liga Leumit. Počas celej existencie ligy získal tím Maccabi Haifa až deväť titulov, týmto drží ligový rekord. Medzi ďalšie úspešné mužstvá v lige patrí aj Maccabi Tel Aviv (7 titulov), Beitar Jeruzalem (2 tituly), Hapoel Tel Aviv (2 tituly).
[náhľad|Majstrovský tanier [Makabi Tel Aviv za výhru Izraelského pohára v roku 2013]]

## Referencie

## Externé odkazy
*  IPFL

Kategória:Futbalové súťaže v Ázii
Kategória:Futbal v Izraeli
Prievlaka

**Prievlaka** je kanál v regióne Dolný Zemplín, na území mesta Michalovce a obcí Lastomír, Zemplínska Široká a Palín v okrese Michalovce v Košickom kraji. Nachádza sa v geomorfologickej oblasti Východoslovenská nížina v geomorfologickom celku Východoslovenská rovina. Ústi do Čečehovského kanála. Má dĺžku . Rád toku IX. 
## Začiatok
Začína sa v  v južnej časti územia mesta Michalovce v mestskej časti *Meďov* v poľnohospodárskom extraviláne v poli s názvom *Meďov*, južne od intravilánu mestskej časti *Meďov* a východne od mestskej časti Betlenovce.  
## Opis toku
*Prievlaka* tečie od začiatku v priamke severovýchodným smerom, v  sa stáča v pravom uhle na juhovýchod, pokračuje v priamke, v  podteká cestu z mestskej časti *Vrbovec* do Lastomíra, mení smer na juh, v  opúšťa územie mesta Michalovce a vteká na územie obce Lastomír, podteká cestu z Lastomíra do samoty *Troganov* v obci Zemplínska Široká a zároveň preteká po hranici medzi Lastomírom a Zemplínskou Širokou, vteká na územia obce Zemplínska Široká, preteká poľnohospodárskym extravilánom, mení smer od východu po juh, preteká západným okrajom intravilánu Zemplínskej Širokej, tečie cez poľnohospodársky extravilán, vteká na severovýchodnú časť územia obce Palín, v  podteká cestu zo Zemplínskej Širokej do obce Palín, v poľnohospodárskom extraviláne v  ústi do vodného toku Čečehovský kanál ako jeho pravostranný prítok.

*Prievlaka* patrí do okresu Michalovce v Košickom kraji. Nachádza sa v geomorfologickom celku Východoslovenská rovina v geomorfologickom podcelku Laborecká rovina. Nemá dôležitejší prítok.

## Pôvod názvu
Názov vodného toku *Prievlaka* má pôvod v rovnakom názve poľa aj pasienka *Prievlaka* v obci Palín, cez ktoré vodný tok v svojom dolnom toku preteká. Toponymum *Prievlaka*  bolo bez zmeny prenesené na kanál s významom *umelý vodný tok, spravidla so spevnenými bokmi* v podobe *Prievlaka* ako súčasť skupiny jednoslovných názvov v slovenskej hydronymii. Názov poľa aj pasienka *Prievlaka* v obci Palín má pôvod v charakteristickom výskyte stredovekého topografického objektu *prievlaka* vo význame *miesto, kde sa pomalou chôdzou, vlečením, ťahaním, primitívnymi sánkami prepravoval náklad* v priestore pomenúvaného objektu. Motivácia pomenovania sa zo súčasnej slovenčiny postupne vytráca, lebo apelatívum *prievlaka* ako topografický termín ustúpilo na okraj slovenskej slovnej zásoby, podobne ako zanikol aj predmetný stredoveký spôsob transportu nákladu.

Názov vodného toku bol štandardizovaný v roku 1975.
V priestore slovenskej hydronymie vodných tokov hydronymum *Prievlaka* je jedinečným hydronymom (október 2022).  
## Referencie

 
Kategória:Umelé vodné toky na Slovensku 
Kategória:Vodné toky na Východoslovenskej rovine
Kategória:Vodné toky v okrese Michalovce
Kategória:Michalovce
 Kategória:Lastomír 
Kategória:Zemplínska Široká
Kategória:Palín
Bučina (vrch v Bachurni)

**Bučina** () je vrch v pohorí Bachureň. Leží nad Vyšným Slavkovom, približne  juhozápadne od Lipian. 

## Poloha
Nachádza sa v juhozápadnej časti pohoria Bachureň. Leží v Prešovskom kraji, na hranici okresov Levoča a Sabinov a zasahuje na katastrálne územie obcí Vyšný a Nižný Slavkov. Najbližšími sídlami sú západným smerom situované obce Vyšný a Nižný Slavkov a juhovýchodne ležiaca obec Lačnov.

## Opis
Bučina leží v rázsoche, ktorá vybieha južným smerom z vrchu Bachureň () a v masíve Magury () sa stáča na západ. Západným smerom sa nachádza Strieborná hora (), Skalka (), Ostrý vrch () a Hoľa (), južným Petrova hora (), Smrekovica (), Veľká skala () a Červená skala (), východným Bučie (), Magury () a Bachureň () a severným Dlhé diely (), Žliabky () a Adamova hora (). Oblasť patrí do povodia Torysy, kde vodu zo západných svahov odvádza Podhorský potok, z východných a severných potok Čierny močiar. Na vrchol nevedie značený turistický chodník. 

### Výhľady
Vrchol i hrebeň pokrýva súvislý lesný porast, ktorý neumožňuje rozhľad. Z lokalít s redšou vegetáciou je možné pozorovať okolité vrcholy Bachurne, susedné Branisko, Volovské vrchy, východnú časť Nízkych Tatier, Belianske Tatry, Levočské vrchy a Ľubovniansku vrchovinu.

## Prístup
Na vrchol Bučiny nevedie značená turistická trasa, no údoliami na úpätí vedie:

*  červeno značený chodník:
** na severe od západu z Nižného Slavkova do sedla Bachureň
** na juhu z Vyšného Slavkova cez Lačnovské sedlo do Lačnova

## Referencie

## Pozri aj
* Bachureň
* Zoznam vrcholov v Bachurni

## Externé odkazy
* Poloha na turistickej mape

Kategória:Vrchy v Bachurni
Kategória:Vrchy pod 1000 metrov na Slovensku
Kategória:Vrchy v okrese Levoča
Kategória:Vrchy v okrese Sabinov
Kategória:Vyšný Slavkov
Kategória:Nižný Slavkov
Divergencie

***Divergencie*** je názov štúdiového dvojalbumu Mariána Vargu a slovenskej art rockovej formácie Collegium Musicum, ktorý bol prvýkrát vydaný hudobným vydavateľstvom Opus v roku 1981. V nasledujúcich rokoch vyšlo vo viacerých vydavateľstvách a na rôznych fyzických hudobných nosičoch tomuto albumu deväť reedícií.

*Divergencie*, ktoré vyšli v roku 1981, bol zároveň názov posledného štúdiového projektu, ktorý bol nahratý pod hlavičkou skupiny Collegium musicum. Svojim názvom a koncepciou nadväzuje na album *[[Konvergencie]]*, ktorý vyšiel zhruba desať rokov pred ním. Nahrávanie trvalo asi dvadsať dní. Keďže reálne ide o produkciu viacerých hudobných telies dá sa skôr povedať, že jediným skutočne spoločným menovateľom bol prínos Mariána Vargu a v reále by sa tento album mohol považovať za jeho sólový projekt. Inštrumentálne party albumu vznikali v spolupráci s Vojtechom Magyarom, ktorého Marián Varga označil za ich spoluautora, ako textár sa na albume podieľal Kamil Peteraj. Suita „P.F. (1982, 1983....)“ je jasnou odvolávkou na predchádzajúci album *Konvergencie* (suitu „P.F. 1972“). Na druhom hudobnom nosiči dvojalbumu je štvrtá časť nazvaná „Sadza do obálky“, v ktorej nájdeme skladby v interpretácii Jána Lehotského, či Pavla Hammela.

## Zoznam skladieb
Uvedený zoznam je zostavený podľa reedície albumu na CD z roku 2003.

## Výroba albumu
* Marián Varga – Hammond organ, klavír, subharchord, zvonkohra
* Vojtech Magyar – klavír (CD2 – 1, CD2 – 5)
* Peter Peteraj – gitara, syntetizátor (CD1 – 4 až CD1 – 14, CD2 – 6 až CD2 – 11)
* Luboš Andršt – gitara (CD1 – 1 až CD1 – 3, CD2 – 1 až CD2 – 5)
* Anastasis Engonidis – basová gitara (CD1 – 4 až CD1 – 14, CD2 – 6 až CD2 – 11)
* Fedor Frešo – basová gitara (CD1 – 1 až CD1 – 3)
* Karol Morvay – bicie nástroje (CD2 – 10, CD2 – 11)
* Cyril Zeleňák – perkusie (CD1 – 1 až CD1 – 3, CD2 – 1 až CD2 – 5)
* Pavol Kozma – bicie nástroje, perkusie (CD1 – 4 až CD1 – 14, CD2 – 6, CD2 – 7, CD2 – 9, CD2 – 10)
* Ján Lehotský – spev (CD2 – 7, CD2 – 8, CD2 – 11)
* Katarína Karovičová – Rybková – spev (CD1 – 10, CD1 – 12)
* Pavol Hammel – spev (CD1 – 3, CD1 – 5, CD1 – 9, CD2 – 6, CD2 – 9, CD2 – 10)
;Hudobné a spevácke telesá
* Detský zbor Čs. rozhlasu v Bratislave (CD1 – 7, CD1 – 10, CD1 – 12)
** Marián Vach – dirigent (CD1 – 7, CD1 – 10, CD1 – 12)
* Bratislavské dychové kvinteto (CD1 – 7, CD1 – 10, CD1 – 12)
* Vojtech Magyar – dirigent (CD1 – 4 až CD1 – 14)
* Slovenský rozhlasový orchester (CD2 – 1 až CD2 – 5)
** Tomáš Koutník – dirigent (CD2 – 1 až CD2 – 5)
* Sláčikové kvarteto Vojtecha Magyara (CD2 – 7)
;Produkcia
* Vladimír Valovič – hudobná réžia
* Peter Hupka, Juraj Filo – zvuková réžia
* Štefan Danko – zodpovedný redaktor
* Albín Brunovský – výtvarný návrh obalu
* Tibor Borský – dizajn obalu

## Referencie

Kategória:Albumy Collegium Musicum
Kategória:Hudobné albumy z 1981
Kategória:Dvojalbumy
Hollywood Forever Cemetery

**Hollywood Forever Cementery** je je cintorín s kompletnými službami ako napríklad pohrebný ústav či kremačné centrum. Je jeden z najstarších cintorínov v Los Angeles v Kalifornii a nachádza sa na 6000 Santa Monica Boulevard v hollywoodskej štvrti Los Angeles. Bol založený v roku 1899 ako Hollywood Cemetery a od roku 1939 bol známy ako Hollywood Memorial Park až do roku 1998, kedy dostal svoje súčasné meno. Štúdiá Paramount Pictures sa nachádzajú na južnom konci toho istého bloku na 40 akroch (16 ha), ktoré boli kedysi súčasťou cintorína.

Medzi jednotlivcami pochovanými na cintoríne je mnoho prominentných ľudí zo zábavného priemyslu, ako aj ľudia, ktorí zohrávali dôležitú úlohu pri formovaní Los Angeles.

## Pochované osobnosti

## Galéria

  Hollywood Cemetery, 6000 Santa Monica Blvd Hollywood 1790.jpg
  Hollywood Cemetery, 6000 Santa Monica Blvd Hollywood 1781.jpg
  Hollywood Cemetery, 6000 Santa Monica Blvd Hollywood 1788.jpg
  Hollywood Cemetery, 6000 Santa Monica Blvd Hollywood 1792.jpg
  Hollywood Cemetery, 6000 Santa Monica Blvd Hollywood 1785.jpg
  HollywoodForeverCemetery02.jpg


## Zdroj

Kategória:Cintoríny v USA
Kategória:Los Angeles
Rez (dreviny)

Rez je hľadanie rovnováhy pri odstraňovaní hmoty vytvorenej rastlinou tak, aby zásobné látky, ktoré rastline zostanú pri reze a neskôr vytvorená hmota boli nasmerované v súlade s požiadavkami pestovateľa.

Hlavným cieľom je udržanie rovnomernej rodivosti každý rok, dobrého zdravotného stavu stromu a obmedzenie vplyvu škodcov.

Základom správneho rezu je požitie vhodných nástrojov (záhradné nožnice, pílka, záhradný nôž) a správna technika rezu v závislosti od veku a druhu stromu a od ročného obdobia, kedy sa rez vykonáva.

Podľa veku stromu sa rez delí na výchovný, udržiavací a zmladzovací.

Podľa druhu stromu možno rozlíšiť rez jadrovín, kôstkovín a rez drobného ovocia.

V závislosti od ročného obdobia rozlišujeme rez jarný (resp. predjarný), letný a jesenný.

## Referencie

Kategória:Záhradníctvo
Kategória:Ovocinárstvo
Kategória:Ovocie
Universitetsholmen

náhľad|Niagara
náhľad|Orkanen
**Universitetsholmen** je umelo vybudovaný ostrov v Malmö vo Švédsku. Ostrov sa nachádza neďaleko hlavnej vlakovej stanice. Názov dostal kvôli univerzite, ktorá na ňom stojí. Dominantné sú najmä budovy Niagara a Orkanen, v ktorej sídli aj univerzitná knižnica.

## Referencie

Kategória:Ostrovy Švédska
Kategória:Malmö
Kategória:Umelé ostrovy
Život je...

***Život je...*** je štúdiový album slovenského speváka Pavla Hammela. Tento album vydalo v roku 1997 hudobné vydavateľstvo BMG Ariola.

Album *Život je...* voľne nadväzuje na Hammelov album *[[Unplugged (Pavol Hammel)|Unplugged]]*. Sprievodná zostava hudobníkov v štúdiu nie je oficiálne nazvaná Prúdmi. Oproti predchádzajúcej koncertnej zostave tejto skupiny, gitaru pre tento album nenahrali Andrej Šeban a Peter Binder ale Juraj Burian. Klavír na albume nahrával aj Jaroslav Filip, vokály naspievali členovia skupiny YPS: Ján Hangoni a Ján Kapusta.

## Zoznam skladieb

## Výroba albumu
* Pavol Hammel – gitara, spev
* Juraj Burian – gitara
* Jaroslav Filip, Milan Mojžíš – klávesové nástroje
* Juraj Griglák – kontrabas
* Erich Procházka – harmonika
* Marcel Buntaj – bicie nástroje
* Ján Hangoni, Ján Kapusta – vokály
* Orchester bratislavských sólistov
** Anton Popovič – dirigent, orchestrálne aranžmány
;Produkcia
* Ing. Juraj Solan – hudobná a zvuková réžia
* Ctibor Bachratý – fotografie
* Vladimír Matúšek – dizajn

## Referencie

Kategória:Albumy Pavla Hammela
Kategória:Hudobné albumy z 1997
Unplugged (Pavol Hammel)

***Unplugged*** je koncertný album slovenského speváka Pavla Hammela a skupiny Prúdy. Tento album vydalo v roku 1995 hudobné vydavateľstvo BMG Ariola.

## Zoznam skladieb

## Výroba albumu
* Pavol Hammel – gitara, spev
;Skupina Prúdy
* Juraj Griglák – kontrabas
* Marcel Buntaj – bicie nástroje
* Peter Binder – gitara
* Andrej Šeban – gitara, klavír
* Helena Krajčiová, Soňa Norisová – vokály
;Hostia
* Ján Lauko – akordeón
* Marián Varga – klavír
;Orchester bratislavských sólistov
* Anton Popovič – dirigent, orchestrálne aranžmány
* Norbert Durček – fagot
* Jozef Lupták, Martin Prievalský, Vladimír Sirota – čelo
* Ronald Šebesta – klarinet
* Matúš Betko – flauta
* Tibor Nagy, Zoltán Jankovič – kontrabas
* Filip Kováč, Vratko Budzák – lesný roh
* Igor Fábera – hoboj
* Alexander Kušč, František Magyar, Peter Šesták, Svetozár Rak – viola
* Andrea Illesová, Gabriel Szathmáry, Jozef Horváth, Milan Roško, Miloš Valent, Mário Košík, Peter Krajniak, Rudolf Dac, Stanislav Beňo, Viliam Trgo, Vladimír Berenik, Zuzana Hrubšová, Štefánia Kmiťová – husle
;Produkcia
* Artelier, Ivan Gajdoš – produkcia koncertu
* Ing. Juraj Solan, Ľuboš Války – hudobná réžia
* Ing. Juraj Solan – zvuková réžia
* Juraj Štubniak, Sonicca – mastering
* Matúš Zajac, Pavel Vítek – fotografie

## Referencie

Kategória:Albumy Pavla Hammela
Kategória:Albumy skupiny Prúdy
Kategória:Koncertné albumy z 1995
Žliabky (vrch v Bachurni)

**Žliabky** () je názov vrchu v pohorí Bachureň. Leží nad Nižným Slavkovom, približne  juhozápadne od Lipian. 

## Poloha
Nachádza sa v západnej časti pohoria Bachureň. Leží v Prešovskom kraji, v okrese Sabinov a zasahuje na katastrálne územie obcí Dubovica a Nižný Slavkov. Najbližšími sídlami sú severozápadným smerom situované obce Vysoká a Brezovička, západne ležiaci Nižný Slavkov, juhozápadne Vyšný Slavkov, juhovýchodne Lačnov, východne Renčišov a severovýchodne obec Dubovica.

## Opis
Žliabky ležia v rázsoche, ktorá vybieha severozápadným smerom z vrchu Bachureň (). Západným smerom sa nachádza Adamova hora (), Strieborná hora () a Skalka (), južným Bučina (), Smrekovica () a Magura (), východným Bachureň (), Dlhé diely () a Javor () a severným Predné Bandovce (), Zadné Bendovce () a Homôľka (). Južné a severozápadné svahy odvodňujú prítoky Slavkovského potoka, severné Dubovický potok, oba smerujúce do rieky Torysa, vodu z východných odvádza Malá Svinka do Hornádu. Vrchol traverzuje značený turistický chodník z Lačnova. 

### Výhľady
Vrchol pokrýva nesúvislý lesný porast, ktorý umožňuje obmedzený rozhľad. Z vhodných lokalít je možné pozorovať okolité vrcholy Bachurne, susedné Branisko, Volovské vrchy, východnú časť Nízkych Tatier, Belianske Tatry, Levočské vrchy, Ľubovniansku vrchovinu a Čergov.

## Prístup
Na vrchol nevedie značená turistická trasa, no východným úbočím vedie  zeleno značený chodník z Lačnova cez sedlo Bachureň, pokračujúci cez sedlo pod Marduňou do Sabinova.

* po  zelenej značke:
** od juhu z Lačnova cez sedlo Bachureň
** od východu zo Sabinova cez sedlo pod Marduňou
* po  žltej značke cez sedlo pod Marduňou:
** od severu z Dubovice
** od juhu z Renčišova

## Referencie

## Pozri aj
* Bachureň
* Zoznam vrcholov v Bachurni

## Externé odkazy
* Poloha na turistickej mape

Kategória:Vrchy v Bachurni
Kategória:Tisícovky na Slovensku
Kategória:Vrchy v okrese Sabinov
Kategória:Dubovica
Kategória:Nižný Slavkov
Pavlovský kanál

**Pavlovský kanál** je kanál v regióne Dolný Zemplín, na území obce Pavlovce nad Uhom v okrese Michalovce v Košickom kraji. Nachádza sa v geomorfologickom celku Východoslovenská rovina. Ústi do vodného toku Udoč. Má dĺžku . Rád toku VI. 
## Začiatok
Začína sa v  na území obce Pavlovce nad Uhom na pomedzí medzi západným okrajom intravilánu a extravilánom obce, juhozápadne od futbalového ihriska umiesteného na *Lúčnej ulici*.

## Opis toku
*Pavlovský kanál* tečie od svojho začiatku v priamke juhozápadným smerom cez poľnohospodársky extravilán obce Pavlovce nad Uhom, v   priberá bezmenný ľavostranný prítok, v  mení smer na západ, pokračuje v priamke, v  ústi do vodného toku Udoč ako jej ľavostranný prítok.

*Pavlovský kanál* patrí do okresu Michalovce v Košickom kraji. Nachádza sa v geomorfologickom celku Východoslovenská rovina v geomorfologickom podcelku Kapušianske pláňavy. Nemá dôležitejší prítok.

## Pôvod názvu
Názov vodného toku *Pavlovský kanál* má pôvod v prvej zložke názvu obce Pavlovce nad Uhom. Z toponyma Pavlovce nad Uhom bolo po pridaní formantu *-ský* k prvej zložke názvu a po kombinácii so všeobecným podstatným menom kanál s významom *umelý vodný tok, spravidla so spevnenými bokmi* utvorené dvojčlenné hydronymum atributívneho typu (dvojčlenný determinatívny názov so zhodou) zložené z prídavného mena a z podstatného mena v podobe *Pavlovský kanál* ako súčasť veľmi početnej skupiny názvov v slovenskej toponymii, najmä hydronymii. 

Názov obce Pavlovce nad Uhom s písomne doloženými  záznamami 1327 *Palouch*, 1332 *Pauloch, Palouch*, 1808 *Pallowce*, 1920 *Pavlovce* má pôvod buď od v stredoveku obľúbeného slovanského mena *Pavol* s rozšírením podľa analógie rodinnej prípony *-ovci* → *-ovce*
alebo podľa etnonyma *Plavci/ Polovci*, ktorí vykonávali v ranom stredoveku v Uhorsku strážnu službu.

Názov vodného toku bol štandardizovaný v roku 1990.

V priestore slovenskej hydronymie vodných tokov hydronymum *Pavlovský kanál* je jedinečným hydronymom (október 2022).

## Referencie

 
Kategória:Vodné toky v okrese Michalovce 
Kategória:Umelé vodné toky na Slovensku 
Kategória:Vodné toky na Východoslovenskej rovine
Kategória:Pavlovce nad Uhom
Roberta Metsolová

**Roberta Metsolová** (celým menom neprechýlene **Roberta Metsola Tedesco Triccas**; * 18. január 1979, San Giljan, Malta) je maltská právnička a politička, europoslankyňa a úradujúca predsedníčka Európskeho parlamentu.

Vyrastala v prímorskom meste Gzira a má dvoch mladších súrodencov. Vyštudovala právo s európskym a politickým zameraním na Maltskej Univerzite, kde získala titul v roku 2003 a v štúdiu pokračovala na College of Europe v Bruggách, ktoré ukončila v roku 2004. Politický záujem vyvolalo u Roberty Metsoli maltské referendum o vstupe do Európskej únie, keď počas štúdia založila politické strany Maltských kresťansko-demokratických študentov (Studenti Demokristjani Maltin), Národnú radu mládeže (KNZ, The National Youth Council) a Mládežnícke hnutie nacionalistickej strany (MZPN, Moviment Zgħazagħ Partit Nazzjonalista).

V roku 2002 sa stala viceprezidentkou Európskej demokratickej študentskej organizácie Konvencia mládeže o budúcnosti Európy (), ktorou bola počas svojho štúdia na Maltskej Univerzite. Členstvo v tejto organizácií jej otvorilo cestu byť bližšie zapojená do vyjednávaní a prípravy Zmluvy o ústave pre Európu a neskôr aj Lisabonskej zmluvy. Vo veku 25 rokov počas štúdia prvýkrát neúspešne kandidovala v maltských voľbách do Európskeho parlamentu.

Od roku 2004 do roku 2012 pôsobila Roberta Metsola na Stálom zastúpení Malty pri Európskej únií na pozícii atašé pre právnu a justičnú spoluprácu Malty a na pozícii vedúcej oddelenia spravodlivosti a vnútorných vecí.

## Referencie

## Iné projekty

## Externé odkazy
*  – oficiálny web
* Roberta Metsolová – profil na webe Európskeho parlamentu
* Roberta Metsolová na Twitteri

Kategória:Maltskí politici
Kategória:Predsedovia Európskeho parlamentu
Kategória:Podpredsedovia Európskeho parlamentu
Kategória:Poslanci Európskeho parlamentu (2009 – 2014)
Kategória:Poslanci Európskeho parlamentu (2014 – 2019)
Kategória:Poslanci Európskeho parlamentu (2019 – 2024)
Kategória:Absolventi University of Malta
Matthew Lillard

**Matthew Lyn Lillard** (* 24. január 1970, Los Angeles, Kalifornia, USA) je americký herec, režiser, producent a komik. Je známy z filmov ako *Hackeri* (1995), *[[Vreskot (film z roku 1996)|Vreskot]]* (1996), *13 duchov* (2001), *Scooby-Doo* (2002), *[[Scooby-Doo 2: Nespútané príšery]]* (2004), *Nekecaj a pádluj!* (2004), *Pánska jazda* (2006), *Späť v hre* (2012) a z televíznych seriálov ako *The Bridge* (2013-2014), *Bosch* (2014-2021) a * Good Girls* (2018-2021).

## Detstvo a mladosť
Lillard sa narodil v meste Lansing, v štáte Michigan. Má mladšiu sestru Amy a navštevoval Foothill High School v Tustine v Kalifornii. v Meste Tustin, tiež prežil svoje detstvo. Študoval na Americkej akadémii dramatických umení v Pasadene v Kalifornii s hereckým kolegom Paulom Ruddom. 

## Kariéra
V roku 1994 ho obsadili do čiernej komédie, *Šesť vrážd stačí, mamička* a nasledujúci rok, bol obsadený do filmu *Hackeri*, kde si zahral po boku Angeliny Jolie a Jonnyho Lee Millera. V roku 1996 stvárnil postavu Stua Machera, v horore *[[Vreskot (film z roku 1996)|Vreskot]]*. 

Stvárnil postavu Shaggyho, vo filmových spracovaniach animovaného filmu, *Scooby-Doo* z roku 2002 a rolu si neskôr zopakoval v pokračovaní, *[[Scooby-Doo 2: Nespútané príšery]]* z roku 2004. Lillard, daboval aj postavu Shaggyho v animovaných seriáloch Scooby-Doo. V rovnakom roku, si zahral po boku Setha Greena, v komédii *Nekecaj a pádluj*. 

V roku 2013 hral rolu Daniela Fryea v americkom televíznom seriáli *The Bridge*, po boku Diane Kruger. V roku 2017 hosťoval v tretej sezóne televízneho seriálu ''Twin Peaks''. O rok neskôr, stávrnil záletného manžela, Christiny Hendricks, v televíznom seriály *Good Girls*.

V roku 2023 stvárnil postavu Willima Aftona, manipulativného sériového vraha, vo filme *Five Nights at Freddy's*, pričom Lillard získal pozitívne reakcie na jeho herecký výkon. O rok neskôr, sa objavil vo filme *The Life of Chuck* režiséra Mikea Flanagana. 

V januári 2025 bolo oznámené, že sa vracia do filmu *[[Vreskot 7]]*.

## Súkromný život
V auguste 2000 sa Lillard oženil s Heather Helmovou, s ktorou má tri deti. Spoločne bývajú v Los Angeles.

## Iné projekty

## Externé odkazy
* 
* 

## Zdroj

Kategória:Filmoví herci USA
Kategória:Televízni herci USA
Kategória:Dabingoví herci USA
Kategória:Komici USA
Kategória:Producenti USA
Kategória:Absolventi American Academy of Dramatic Arts
Petrovský kanál

**Petrovský kanál** je kanál v regióne Dolný Zemplín, na území mesta Michalovce, jeho mestskej časti Topoľany, a v malom rozsahu na území obce Petrovce nad Laborcom v okrese Michalovce v Košickom kraji. Nachádza sa na pomedzí geomorfologického celku Východoslovenská pahorkatina a geomorfologického celku Východoslovenská rovina. Ústi do vodného toku Stredný potok. Má dĺžku . Rád toku VIII. 
## Začiatok
Začína sa v  na území mesta Michalovce, v jeho mestskej časti Topoľany, v poľnohospodárskom extraviláne, v severnej časti poľa *Valalské pastvisko*, na západ od vodného toku Ortáš a od železnice z Michaloviec do Strážskeho.

## Opis toku
*Petrovský kanál* tečie od svojho začiatku v priamke juhozápadným smerom cez poľnohospodársky extravilán mesta Michalovce jeho mestskej časti Topoľany, v  vteká na územie obce Petrovce nad Laborcom, po krátkom úseku územím tejto obce sa v  vracia na územie mestskej časti Topoľany mesta Michalovce, preteká cez pole *Valalské pastvisko*, v  ústi do vodného toku Stredný potok ako jeho ľavostranný prítok. Stredný potok je ďalej prítokom vodného toku Dolná Duša.

*Petrovský kanál* patrí do okresu Michalovce v Košickom kraji. Nachádza sa na pomedzí geomorfologického celku Východoslovenská pahorkatina geomorfologického podcelku Laborecká niva a geomorfologického celku Východoslovenská rovina geomorfologického podcelku Laborecká rovina. Nemá prítoky.

## Pôvod názvu
Názov vodného toku *Petrovský kanál* má pôvod v prvej zložke názvu obce Petrovce nad Laborcom. Z toponyma Petrovce nad Laborcom bolo po pridaní formantu *-ský* k prvej zložke názvu a po kombinácii so všeobecným podstatným menom kanál s významom *umelý vodný tok, spravidla so spevnenými bokmi* utvorené dvojčlenné hydronymum atributívneho typu (dvojčlenný determinatívny názov so zhodou) zložené z prídavného mena a z podstatného mena v podobe *Petrovský kanál* ako súčasť veľmi početnej skupiny názvov v slovenskej toponymii, najmä hydronymii. 

Názov obce Petrovce nad Laborcom s písomne doloženými  záznamami 1254 *Villa Peotry*, 1335 *Petroucz*, 1337 *Petrolch*, 1374 *Petroch*, 1808 *Petrowce*, 1948 *Petrovce nad Laborcom* má pôvod zrejme od prvého majiteľa daného územia *Peter* s rozšírením podľa analógie rodinnej prípony *-ovci* → *-ovce*.

Názov vodného toku bol štandardizovaný v roku 1990.
V priestore slovenskej hydronymie vodných tokov hydronymum *Petrovský kanál* je jedinečným hydronymom (október 2022).

## Referencie

 
Kategória:Vodné toky v okrese Michalovce 
Kategória:Umelé vodné toky na Slovensku 
Kategória:Vodné toky na Východoslovenskej rovine
Kategória:Michalovce
Kategória:Petrovce nad Laborcom
Adamova hora

**Adamova hora** () je vrch v pohorí Bachureň. Leží nad Nižným Slavkovom, približne  juhozápadne od Lipian. 

## Poloha
Nachádza sa v západnej časti pohoria Bachureň. Leží v Prešovskom kraji, v okrese Sabinov a zasahuje na katastrálne územie obcí Vysoká a Nižný Slavkov. Najbližšími sídlami sú na západnom úpätí ležiaci Nižný Slavkov a na severnom obec Vysoká a Brezovička, juhozápadne sa nachádza Vyšný Slavkov a juhovýchodne Lačnov.

## Opis
Adamova hora leží na konci rázsochy, ktorá vybieha severozápadným smerom z vrchu Bachureň () a smeruje na západ cez Žliabky (). Západným smerom sa nachádza Ždiar (), Strieborná hora () a Okrúhly hrb (), južným Skalka (), Ostrý vrch (), Bučina () a Smrekovica (), východným Magura (), Bachureň (), Žliabky (), Javor () a Zadné Bendovce () a severným Homôľka (). Južné svahy odvodňuje potok Čierny močiar, severné Vysocký potok, oba smerujúce do Slavkovského potoka v povodí rieky Torysa. Na vrchol nevedie značený turistický chodník. 

### Výhľady
Vrchol pokrýva nesúvislý riedky lesný porast, ktorý umožňuje obmedzený rozhľad. Z vhodných lokalít je možné pozorovať okolité vrcholy Bachurne, susedné Branisko, Volovské vrchy, východnú časť Nízkych Tatier, Belianske Tatry, Levočské vrchy, Ľubovniansku vrchovinu a Čergov.

## Prístup
Na vrchol nevedie značená turistická trasa, preto prístup je možný lesnými chodníkmi z okolia, príp. po hrebeni zo  zeleno značeného chodníka cez Žliabky (). Južným úpätím vedie  červená značka z Nižného Slavkova do sedla Bachureň.

## Referencie

## Pozri aj
* Bachureň
* Zoznam vrcholov v Bachurni

## Externé odkazy
* Poloha na turistickej mape

Kategória:Vrchy v Bachurni
Kategória:Tisícovky na Slovensku
Kategória:Vrchy v okrese Sabinov
Kategória:Vysoká (okres Sabinov)
Kategória:Nižný Slavkov
Samuel Pellionis

**Samuel Pellionis** (maď. Pellionisz; * 27. jún 1870, Dobšiná – ✝ 12. júl 1953) bol básnik a dramatik z Dobšinej, ktorý písal v nemeckom nárečí Dobšinej zvanom *Topschrisch* alebo *Buleenerisch*. Nemal vyššie akademické vzdelanie a živil sa ako obuvník, napriek tomu počas života napísal mnoho diel, z ktorých sa veľká časť nezachovala. Niektoré básne a jedna divadelná scéna vyšli v novinách *Dobsina és vidéke*, ktoré vychádzali do roku 1918. V roku 1993 bola publikovaná zbierka *Topscher Gakrokel*, v ktorej je väčšina básní uvedená v pôvodnom nárečí, niektoré sú preložené do spisovnej nemčiny. Úvod knihy napísal vnuk autora Samuel Fischer.

## Život

Básnik prežil väčšinu svojho života v Dobšinej, ale počas učňovskej vandrovky a povinnej vojenskej služby strávil istý čas v Budapešti a vo Viedni – v oboch mestách pracoval vo voľnom čase v divadle ako komparzista. Počas jeho života sa Dobšiná nachádzala až v štyroch rôznych štátoch s rôznymi politickými zriadeniami, čo sa výrazne odrazilo aj na básnikovej tvorbe. Síce bol Samuel Pellionis často vnímaný najmä ako humorný básnik/dramatik, jeho diela sú výnimočné najmä tým, že v nárečí rozoberal nielen svoje rodné mesto a kraj, ale aj (lokálne a svetové) politické dianie, sociálne rozdiely alebo morálne otázky. Počas prvej svetovej vojny napísal mnoho pacifistických diel.

Po skončení Druhej svetovej vojny musela väčšina Nemcov z Dobšinej na základe Benešových dekrétov opustiť Česko-Slovensko, ale Samuelovi Pellionisovi, ktorý už mal v tom čase viac ako 75 rokov, bolo umožnené v Dobšinej zostať. Ako možno jediný karpatsko-nemecký nárečový básnik opísal vo svojich dielach situáciu, v akej sa následne zvyšní Nemci na Slovensku ocitli, priamo na mieste a v reálnom čase.

Zrejme aj z dôvodu chýbajúceho vzdelania nebola Samuelovi Pellionisovi venovaná počas jeho života veľká pozornosť z kruhov literárnych vedcov, i keď sa spomína v niekoľkých publikáciách o Dobšinej alebo o nemeckej nárečovej literatúre. V 70. a 80. rokoch 20. storočia sa básnikovi venoval slovenský germanista Juraj Valiska, ktorý ho spomína vo vedeckých článkoch a v publikáciách o nemeckých nárečiach na Spiši a v Dobšinej.

alt=Fotografia hrobu Samuela Pellionisa. Ku krížu je pripevnená tabuľka s veršami.|náhľad|Hrob Samuela Pellionisa v Dobšinej
Samuel Pellionis je pochovaný na cintoríne v Dobšinej. Na svoj náhrobný kameň si nechal napísať:

## Referencie

Kategória:Uhorskí básnici
Kategória:Osobnosti z Dobšinej
Pavol Hammel & Prúdy 1999

***1999*** je oficiálny titul, ktorý sa nachádza na obale štúdiového albumu spolu s názvom slovenskej skupiny Prúdy, jej členov a s menom speváka Pavla Hammela. Album v roku 1999 vydalo hudobné vydavateľstvo BMG Ariola.

## O albume
Album *Pavol Hammel & Prúdy 1999* v štúdiu nahrávala jedna z najsilnejších zostáv skupiny Prúdy: Pavol Hammel, Marián Varga, Fero Griglák, Fedor Frešo, ktorú doplnili ďalší hudobní profesionáli, patriaci k mladšej generácii: Martin Gašpar, Oskar Rózsa, Peter Preložník, či Martin Valihora. Vznikla tak superskupina, ktorá nahrala album, ktorý autorsky pripravili kmeňoví skladatelia a textári Prúdov. Autormi hudby sú Pavol Hammel, Marián Varga a František Griglák, skladby otextovali: Kamil Peteraj, Boris Filan a Štefan Moravčík. Aj keď hudobníci často nahrávali v štúdiu jednotlivo, polohy a nálady, inštrumentácia skladieb sú rôznorodé, výsledný album je, napriek rozmanitosti, v jednotiacom celku. Najznámejšou tohto albumu je pieseň „Kamalásky“, Hammelovým favoritom je skladba „Staré kone a nahé jazdkyne“, alebo aj pieseň „Pravá láska“.

Zaujímavý je aj obal albumu, na ktorom sú reprodukcie obrazov, ktorých autorom je akademický maliar Ivan Pavle. Fotografia členov skupiny Prúdy je štylizovaná podľa obalu albumu *[[Zvoňte, zvonky]]*. Nostalgický záber spred internátu Bernolák v Bratislave zobrazuje po tridsiatich rokoch Pavla Hammela, Fedora Freša a Mariána Vargu, no pribudol k nim Fero Griglák a v tom čase benjamín skupiny, bubeník Martin Valihora.

## Zoznam skladieb

## Výroba albumu
;Skupina Prúdy
* Pavol Hammel – gitara (1, 3, 6, 8, 11), spev (1 – 12)
* František Griglák – gitara, vokály (1, 4, 5, 7, 9, 11), klávesové nástroje (3 – 5, 8, 9)
* Marián Varga – klávesové nástroje (1, 2, 5, 7, 11, 12), klavír (13)
* Peter Preložník – klávesové nástroje (1, 5, 6, 10)
* Fedor Frešo – basová gitara (3, 4, 7)
* Juraj Burian – gitara (6)
* Zuzana Motajová – vokály (6)
* Martin Gašpar – basová gitara (6)
* Oskar Rózsa – basová gitara, klávesové nástroje (2, 12)
* Martin Valihora – bicie nástroje (1 – 5, 7, 12)
; Produkcia
* Juraj Solan – nahrávanie mixovanie (6)
* Ján Machút – nahrávanie, mixovanie, mastering (1 – 5, 7 – 13)
* Martin Uherčík – programovanie (6, 11)
* Michal Ničík – programovanie (12)
* Ivan Pavle – maľby (olej na dreve)
* Daniel Brogyányi – fotografie
* Gibon s.r.o. – dizajn

## Referencie

Kategória:Albumy skupiny Prúdy
Kategória:Hudobné albumy z 1999
Kategória:Albumy Pavla Hammela
Javor (vrch v Bachurni)

**Javor** () je vrch v pohorí Bachureň. Leží nad Vysokou, približne  juhozápadne od Lipian. 

## Poloha
Nachádza sa v strednej časti pohoria Bachureň. Leží v Prešovskom kraji, v okrese Sabinov a na katastrálnom území obce Dubovica. Najbližšími sídlami sú severozápadne ležiace obce Vysoká a Brezovička, západným smerom sa nachádza Nižný Slavkov, juhozápadným Vyšný Slavkov, juhovýchodným obec Lačnov, východným smerom leží Renčišov a severovýchodným obec Dubovica, Ďačov a mesto Lipany.

## Opis
Javor leží v hrebeni, ktorý vedie severozápadným smerom z vrchu Bachureň () a v masíve Žliabkov () sa prudko stáča východným smerom na Marduňu (). Západným smerom sa nachádzajú Žliabky, Adamova hora (), Strieborná hora () a Ždiar (), severným 
Homôľka (), Predné Bandovce () a Zadné Bendovce (), východným Dlhé diely (), Stavenec (), Marduňa a Skalky () a južným Bučie (), Bachureň (), Magura (), Bučina () a Smrekovica (). Severné svahy hrebeňa odvodňuje Dubovický potok do rieky Torysa, voda z južných odteká potokom Malá Svinka do Hornádu. Vrcholom vedie značený turistický chodník z Lačnova. 

### Výhľady
Vrchol pokrýva súvislý, miestami však riedky lesný porast, ktorý umožňuje obmedzený rozhľad. Z vhodných lokalít je možné pozorovať okolité vrcholy Bachurne, vrcholy Belianskych Tatier, Levočské vrchy, Ľubovniansku vrchovinu, Čergov a Slanské vrchy.

## Prístup
* po  zelenej značke:
** od juhu z Lačnova cez sedlo Bachureň
** od východu zo Sabinova cez sedlo pod Marduňou
* po  žltej značke cez sedlo pod Marduňou:
** od severu z Dubovice
** od juhu z Renčišova

## Referencie

## Pozri aj
* Bachureň
* Zoznam vrcholov v Bachurni

## Externé odkazy
* Poloha na turistickej mape

Kategória:Vrchy v Bachurni
Kategória:Vrchy pod 1000 metrov na Slovensku
Kategória:Vrchy v okrese Sabinov
Kategória:Dubovica
IC 351

**IC 351** je planetárna hmlovina v súhvezdí Perzeus. Objavil ju americký astronóm Edward Emerson Barnard 5. decembra v roku 1890. 

## Referencie

Kategória:Súhvezdie Perzeus
Kategória:Planetárne hmloviny
Kategória:Astronomické objekty objavené v roku 1890
351
Kategória:TYC objekty
Kategória:2MASX objekty
Kategória:IRAS objekty
Širkovský kanál

**Širkovský kanál** je kanál v regióne Gemer, na území obcí Širkovce a Šimonovce v okrese Rimavská Sobota v Banskobystrickom kraji. Nachádza sa v geomorfologickej oblasti Lučensko-košická zníženina v geomorfologickom celku Juhoslovenská kotlina. Ústi do Rimavy. Má dĺžku . Rád toku V. 
## Začiatok
Začína sa v  v poľnohospodárskom extraviláne v západnej časti územia obce Širkovce v priestore poľa *Vočik*.  
## Opis toku
*Širkovský kanál* tečie od začiatku juhovýchodojužným smerom cez extravilán obce Širkovce, v  sa stáča na juh, pravým brehom obmýva priestor, na ktorom je bezmenné, bezprítokové a bezodtokové jazero, v  podteká železnicu z Jesenského do Lenartoviec, v  mení smer na juhozápad, ľavým brehom obmýva pole *Číkovo jazero*, pravým brehom obmýva pole *Veľká lúka*, v  opúšťa územie Širkoviec a preteká územím obce Šimonovce, podteká cestu zo Šimonoviec do Dubovca, v  ústi do vodného toku Rimava ako jej ľavostranný prítok.

*Širkovský kanál* patrí do okresu Rimavská Sobota v Banskobystrickom kraji. Nachádza sa v geomorfologickom celku Juhoslovenská kotlina v geomorfologickom podcelku Rimavská kotlina. Nemá prítoky.

## Pôvod názvu
Názov vodného toku *Širkovský kanál* má pôvod v názve obce Širkovce, na území ktorej sa začína a územím ktorej preteká v hornej časti svojho toku. Z toponyma Širkovce bolo po pridaní formantu *-ský* a po kombinácii so všeobecným podstatným menom kanál s významom *umelý vodný tok, spravidla so spevnenými bokmi* utvorené dvojčlenné hydronymum atributívneho typu (dvojčlenný determinatívny názov so zhodou) zložené z prídavného mena a z podstatného mena v podobe *Širkovský kanál* ako súčasť veľmi početnej skupiny názvov v slovenskej toponymii, najmä hydronymii. 

Medzi odborníkmi zatiaľ nebola dosiahnutá jednota o pôvode názvu obce Širkovce s písomne doloženými  záznamami 1264 *Sirque*, 1274 *Cherke*, 1427 *Serke*, 1773 *Sirkowcze*. Výskum pokračuje.
Názov vodného toku bol štandardizovaný v roku 2007.
V priestore slovenskej hydronymie vodných tokov hydronymum *Širkovský kanál* je jedinečným hydronymom (október 2022).

## Referencie

 
Kategória:Vodné toky v okrese Rimavská Sobota 
Kategória:Umelé vodné toky na Slovensku 
Kategória:Vodné toky v Juhoslovenskej kotline 
Kategória:Širkovce
Kategória:Šimonovce
Chaplin (film z roku 1992)

***Chaplin*** () je britsko-americký životopisný film, ktorý bol natočený na motív, dvoch knižných predlôh - *My Autobiography* od Charlieho Chaplina a *Chaplin: His Life and Art* od Davida Robinsona. Film režíroval Richard Attenborough. Film mal premiéru v decembri 1992.

## Obsadenie
* Robert Downey Jr.
* Geraldine Chaplin
* Dan Aykroyd
* Kevin Kline
* Moira Kelly
* Anthony Hopkins
* Kevin Dunn
* David Duchovny
* Marisa Tomei
* Paul Rhys
* Penelope Ann Miller
* Nancy Travis
* John Thaw
* Milla Jovovich
* James Woods
* Maria Pitillo
* Matthew Cottle
* Francesca Buller
* Diane Lane
* Deborah Moore

## Zdroj

Kategória:Filmy USA
Kategória:Britské filmy
Kategória:Francúzske filmy
Kategória:Talianske filmy
Kategória:Filmy z 1992
Kategória:Životopisné filmy
Kategória:Filmy podľa knihy
Kategória:Filmy podľa názvu
Matthew Broderick

**Matthew Broderick** (* 21. marec 1962, Manhattan, New York, USA je americký herec. 

## Detstvo a mladosť
Broderick narodil na Manhattane ako syn dramatičky a maliara. Jeho matka bola aškenážska židovka, potomok emigrantov z Nemecka a Poľska. Jeho otec bol katolík írskeho a anglického pôvodu. Herectvo absolvoval v HB Studio.

## Kariéra
Broderick účinkoval v divadlách mimo Broadway a aj v divadle Broadway. Za svoje divadelné herecké výkony, obdržal dve ocenenia Tony Award. 

V roku 1986 bol obsadený do hlavnej úlohy vo filme *Voľný deň Ferrisa Buellera*. Tento film, patrí k najobľúbenejším v komédiách z 80. rokov a za svoj herecký výkon, získal nomináciu na filmové ocenenie, Zlatý glóbus. O rok neskôr, hral v dráme *Projekt X*. 

V roku 1990 si zahral po boku Marlona Branda, vo filme *Nováčik*. V roku 1996, bol obsadený do jednej z vedľajších úloh, vo filme *The Cable Guy*, kde hral po boku Jima Carreyho a Leslie Mann. Spoločne s Jeanom Renom a Mariou Pitillo si zahral vo filme *Godzilla* z roku 1998. 

## Súkromný život
Od roku 1997 je manželom herečky Sarah Jessicy Parker, s ktorou má tri deti. 

## Iné projekty

## Externé odkazy
* 
* 

## Zdroj

Kategória:Filmoví herci USA
Kategória:Televízni herci USA
Kategória:Divadelní herci USA
Kategória:Osobnosti USA poľského pôvodu
Kategória:Osobnosti USA nemeckého pôvodu
Kategória:Osobnosti USA anglického pôvodu
Kategória:Osobnosti USA írskeho pôvodu